
Reforma Fiscal lo trece Cambio Husto pa nos pueblo: 

CAMBIO DEN E TARIFA Dl GRONDBELASTING 


LO TRECE ALIVIO 


Despues cu Gobierno di 
Aruba a anuncia e crisisheffing 
temporal cua tawata tambe e 
prome stap pa trece finansas 
publico na orden, a anuncia 
tambe cu lo bincu un sistema dr 
Impuesto mas husto y senciyo 
pa nos pueblo, e Reforma 
Fiscal. Cu e sistema lo bin 
hopi cambionan favorabel 
pa nos pueblo, pasobra e ta 
un forma mas husto pa nos 
tur Prome Minister Evelyn 
Wever-Croes ta indiea cu un 
cambio importante cu lo wordo 
implementa den Reforma 
Fiscal ta di Grondbelasting. 

E tarifa di Grondbelasting, e 
belasting cu bo ta paga si bo 
ta døfio di un cas of propiedad, 
tambe lo cambia. Cu e cambio 
aki ta diferencia e tarifa basa 
riba e balor di e propiedad: 
mas abou e balor ta, e tarifa 
ta baha. Mas halto e balor 
ta, e tarifa ta subL Tambe ta 
introduci un tarifa nobo, mas 
halto. pa esnan cu no ta biba 


na Amba y pa companianan 
cu tin propiedad comercial. 
Esaki ta trece un reparticion 
mas husto den e forma pa 
cobra grondbelasting. Ta baha 
pa esnan cu tin un cas so, y 
ta subi pa esnan cu tin mas 
propiedad, of propiedad cu ta 
bal hopi placa, E tarifa actual 
ta 0.4% pa tur hende, sea cu 
bo ta biba na Aruba, of si bo 
no ta biba na Aruba pero bo tin 
condominium na Aruba. 

E cambio di tarifa ta pone cu 
esnan cu tin propiedad cu 
balor te na 120.000 no ta bay 
paga belasting mas. Esnan 
cu tin propiedad cu balor di 
entre 120.000 pa 250.000, e 
tarifa ta baha cu mitar, te na 
0.2% Esnan cu tin propiedad 
cu balor di entre 250.000 y 
500.000, e tarifa ta baha cu 
25%, te na 0.3%. Esnan cu 
propiedad na balor di entre 
500.000 pa 750.000 nan tarifa 
ta keda meseos, pero debi cu 
no por deduci e 60.000 mas cu 


por deduci actualmente, nan 
cobransa ta aumenta cu 240 
florin pa aha, cu ta 20 florin pa 
luna. Esnan cu tin propiedad 
cu balor riba 750.000 ta mira 
un aumento di tarifa na 0.6%. 

E personanan aki di otro 
banda ta haya un reduccion 
mas grandi di e tarifa di 
loonbelasting, manera nos a 
mira antehormente. Di otro 
banda, esnan cu no ta biba na 
Aruba, pero tin propiedad na 
Aruba, manera condominiums, 
ta bay paga un tarifa mas 
halto, 0.6% pa asina contribui 
na economia di nos pais. 
Companianan cu tin propiedad 
comercial tambe lo mira un 
aumento di tarifa na 0.6%. E 
companianan aki ta bay haya 
un compensacion, un rebaho 
di e belasting riba dividend. 

Prome Minister ta enfatisa cu 
e impacto di e cambionan aki 
ta grandi. 12.000 persona no 
ta bay paga grondbelasting 


mas, 16.000 persona lo mira 
un rebaho di nan cobransa, 
1.800 persona cu no ta biba 
na Aruba lo mira un aumento, 
2.100 persona cu tin propiedad 
di balor mas di $00.000 lo 
mira un aumento, pero mes 
momento ta mira un rebaho di 
tarifa di loonbelasting riba nan 
entrada y 1.800 companianan 
io mira un aumento, pero 
io haya compensacion di e 
belasting riba nan dividend cu 
lo baha di 25% pa 10%. 

£l Cu e reforma fiscal Gabinete 
Wever-Croes kier logra e 
cambio husto pa ciudadanonan 
di pais Aruba. Cambio cu lo 
trece mas progreso y bienestar 
pa nos tur. Huntc nos ta logra 
e meta di pone Aruba bek riba 
e caminda cu e mester ta pa 
asina nos laga un luga sigur 
y progresa pa nos yiunan y e 
generacionnan cu ta bin nos 
dilanti”, Prome Minister Evelyn 
Wever-Croes a duna di conoce. 


E sistema di belasting 
actual ta hopi anticua, 

y no por reacciona bon 
riba desaroyo econormico 
y ta causa hopi tardansa, 
principalmente pasobra 
e ta complica. 

Un otro aspecto dl e 
sistema actual ta cu 
e no ta husto. 

Tur esaki Gabinete 
Wever-Croes kier cambla. 

BELASTINGNAN PERSONAL 
(LOONBELASTING, 
INK0MSTEN8ELASTING, 
GRONDBELASTING) Y 

ESNAN CU TA AFECTA 

SALUD (SIN TAXES) -> 


BELASTINGNAN INDIRECTO 
(BBO, INVQERRECHTEN) Y 
MAS Dl ESNAN CU TA 
AFECTA SALUD (SIN TAXES) 


BELASTINGNAN DU 
COMERCIANTENANTA 

PAGA EWINSTBELASTING, 
DIVIDENDBELASTING) Y 
REFORMA 

INKOMSTEN BELASTING 


BELASTINGNAN CU TURISTA 
TA PAGA (R00NMTAX r CAR 
RENTAL TAX, GREEN TAX, 
ETC) 

hSI^ 

Mirando con grandi e 

trabou ta, a dicidi di parti 
esaki den 4 FASE. 

REFORMA 
FISCAL 


Bo tabata sa cu 
entrante prome di januari 
e grondbelasting 
cu bo ta paga 
riba bo cas ta baha? 



■ Pa 12 mil hende e belasting aki ta wordo elimina. 


■ Pa 16 mil hende e tarifa ta baha di 0.4% pa 0.2% y 0.3%, si e 
balor di bo cas ta 500 mil florin of menos. 

■ E tarifa ta subi di 0.4% pa 0.6% pa esnan cu tin propiedad di 
balor mas di 750 mil florin, esnan cu no ta biba na Aruba y 
tin propiedad na Aruba, y esnan cu tin propiedad comercial. 


■ Grondbelasting ta bay baha pa 28 mil persona! 


ESAKI TA ECAMBIO HUSTO 
PONIENDO E SER HUMANO CENTRAL 
TRECIENDO ALIVIO PA E CLASE TRAHADOR Y PENSIONADONAN! 



G AB] NETE WEVEft-CfiOES 

Minister Otmar Oduber ^ 

di Desaroyo Teritorial, Infrastructura y Medio Ambiente 


250 FAMIA A RICIBI NAN CARTA Dl PRE 
RESERVACION, PA POR INICIA E PROCESO Dl 
CONSTRUCCION Dl NAN PROPIO HOGAR 


Frame cu e ana conciui, e tercør 
grupo di personanan a ricibi 
nan carta di pre reservacion 
diamars atardi na Directie 
Infrastructuur en Planning 
(DIP). Door di e hecho cu tin 
gran cantidad di hende ta warda 
pa construi nan cas t Minister 
encaraga cu Desaroyo Teritorial, 
Infrastructura y Medio Ambiente 
Otmar Oduber ta recorda cu ta 
importante pa un y tur cu tin e 
oportunidad aworaki cu tin un 
time frame 1 mara na cada fase 
di locual cu mester cumpfl cu ne. 

DIP ta un departamento unda 
cu tabatin y sigur ketobay 
tin hopi critica riba dje y nos 
ta consciente di esaki. E 
consciencia akt mes ta pone cu 
kier mehora mas aun e servicio 
cu ta duna na comunidad di 
Aruba, A base di tin un maneho 
transparente cu a euminsa cu 
ne na inicio di e aha cuai lo 
pone cu poco poco lo yega na 
e meta akL E maneho nobo aki 
ta encera reglanan cu a publica 
di condicionnan pa un persona 
haya tereno pa traha su cas d 
pero tambe reglanan pa loke ta 
trata terenonan comercial/ 

Minister Oduber a enfatisa cu e 
reglanan aki ta hopi importante 
pa tur hende ta na altura di dje. 
*E unico hende cu por kita e 
sono for di boso pa tin boso cas, 
ta boso mes si no eumpli cu e 
reglanan cu tinf 

Manera cu a menciona 
anteriormente diamars un 
grupo di 250 hende ta ricibi e 
oportunidad pa construi nan 
cas ! banda di dos otro grupo 


cu du ranfe e aha a ricibi e 
oportunidad aki. Sumando na 
mas cu 900 famia cu a haya e 
oportunidad di tin nan hogar, E 
proceso a inicia cu famianan 
wardando (cu peticion) for di 
ahanan 1993 y a actualisa e 
lista aworaki na peticionnan te 
cu aha 2005. 

Otro aha DIP lo dedica na e 
grupo di peticionnan di 2006 
pa 2010. Asina poco poco ta 
actualisa e lista segun esunnan 
cu mas ta bata warda, conforme 
e regia First In First Out (FJFO), 

SR PATRICIO NICOLAS RECONOCI PA SU 
TAREA DESPLEGA COMO PROME DIRECTOR Dl 

SERLIMAR SG 


Diasabra ultimo Serlimar 
tabatin su cena di pasco, un 
ocasion dunando danki na e 
aha positivo, cu su retonan 
sigur, pero cu boluntad di cada 
un empleado cu hunto a sa di 
supera cualkier reto, Tabata 
un aha pa pone e base pa tur 
e cosnan positivo cu lo sigui 
den 2019, Un Serlimar fuerte t 
para riba su propio pianan pa 
prome biaha y cu un futuro 
yena cu cosnan bon pa tur su 
empleadonan. 

Na e ocasion a gradiei un 
persona en particular cu a 
duna tur su dedicaeion y amor 
na Serlimar. Un persona conoci 
como un persona recto cu a sa 
di pone Serlimar SG riba pia, 
den momentonan hopi dificiL 
E persona cu a pone e base 
pa awe por construi e Serlimar 
nobo riba dje, sr, Patricio 
Nicolas. Ta reconoce sr. Nicolas 
pa su tarea inmenso desplega 
e tempo ey como director di 
Serlimar, 

lOdiaugustus 1981 sr. Nicolas 
a cuminsa labora den Gobierno, 
na aha 2004 el a ocupa e 
funcion di hoofd van dienst na 


Serlimar y dia 15 di juli 2005 
el a bira e prome director di 
Serlimar SG, Un funcion den 
cual cu sr. Nicolas a sa di trece 
diferente cambio positivo cu 
hopi poco recurso. A introduci 
cobransa na Parkietenbos y 
a introduci ‘vuilwerk premie’ 
cual ta un prima special pa 
trahadonan cu ta traha cu 
sushi. Banda di e esaki ta 
recorda sr. Nicolas sigur como 
un director cu empleadonan por 
a acerca cu cualkier problema 
of preocupacion, como un 
persona cu bon conseho na 
bienestar di e empleadonan. 

Pa maribo cu Minister encarga 
cu Desaroyo TeritoriaL 
Infrastructura y Medio Ambiente 
Otmar Oduber tabatin 
compromiso den exterior, su 
esposa sra. Lisette Chung a had 
entrega di e reconocemento na 
sr. Nicolas. Minister Oduber ta 
manda palabra di gradicimento 
na cada un empleado pa e 
tremendo trabou desplega 
durante e aha y pa e lealtad 
na Serlimar. Tambe ta gradiei e 
Hunta di Comisario y Directie pa 
e pasion cu cual nan ta atende 
cu Serlimar y su bienestar. 




Lagicci, no? 

Aruba ta cuminsa 
prohibi plastico di solo 
uzo 



www.chop aB0.com 

Minister Xiomara Ruiz-Maduro 

di Finansa, Asuntonan Economico y Cultura 


Departamento di Cultura Aruba ta 
preparando su pagina web nobo 


Departamento 
di Cultura Aruba 
(DCA) bou auspicio 
di Ministerio 

di Cultura ta 
preparando su 
pagina web nobo. 
Creando asina 
un miho imagen, 
coleccion di data, 
informacioncultural 
y eventonan 
cultural riba nos 
pals. 

Un punto 

importante ta pa 
genera interes y 
facilita den un forma 
informacionnan 
cultural riba nos 
pais. Mirando e 
importancia di 
nos cultura pa 


con serva, stimula, 
promove y cuide. 
Dentro di e 
desaroyo cultural 
ta hopi importante 
e pasado, presente 
y futuro di nos 
tradicion, folklore y 
eventonan cultural. 
Pa e motibo aki 
nos ta tene na 
cuenta cu e interes 
di documentacion 
y digitalisacion di 
dicho desaroyo 
cultural, y tambe pa 
recolecciondi datos 
pa nos Seccion 
di Investigacion y 
Documentacion na 
DCA ta importante. 
Nos di 

Departamento di 


Cultura Aruba ta 
had un yamada 
nos tur esnan cu 
por tin data valioso 
pa nos banco 
di data cultural 
y en particular 
fotografonan 
profesional pa 
colaboray comparti 
informacion, tanto 
digital y potretnan 
di bon calidad di 


2500 pixels bay 
ariba cu lo por ser 
uza y garantisa 
bon cualidad riba 
nos pagina web. 
Sea asina bon di 
manda esakinan 
vianos e-mail info@ 
cultura.aw of pasa 
persona! mente 
na oficina di DCA 
riba L.G. Smith 
Boulevard # 134 


{Horizonte Building 
le piso) durante 
orario di oficina. 
Boso colaboracion 
ta importante pa 
nos. 

Por tuma contacto 
tambe via number 
di telefon 582 2185 
cu nos coleganan, 
srta. Afranina 
Henriquez of sr. 
Stanley Dabian. 



Departamento di Cultura Aruba 

DEPARTAMENTO Dl IMPUESTO LO TA CERA 

DIABI ERNA AWOR 

Departamento di Impuesto ta participa cu diabierna 
awor, dia 7 di december, su oficinanan lo ta cera 
henter dia en conexion cu reflexion interno pa cu Dia 
di Belasting. Esaki ta nifica cu diabierna awor lo no 
tin servicio na publico tanto na oficina principal na 
Camacuri como na MFA Noord, MFA Paradera, MFA 
Santa Cruz, MFASavaneta, Oficina di gobierno San 

Nicolas y e oficina na D1MAS. 

Departamento di Impuesto ta pidi su ctientenan pa 
tuma nota di e participacion aki pa evita cualkier 

inconveniencia. 




Minister di Finansa, 

Asuntonan Economico y Cultura 


Den retonan grandi 
union ta haci forsa. 


? 


Xtomala l\uiz- flladulo 



Kidpreneur$ with 
Big Ideas 


■p-aai.n nem ■ miiP" 1 iwHf. 

df Asunto Social y Labor 


MINISTER GLENBERT CROES TA FELICITA NOS 
PROME MINISTER EVELYN WEVER-CROES 


Bo compas ta nos compas pa 
e fe ciego cu nos tin den bo 
liderazgo. Ademas di e historia 
cu bo a skirbi como e prome 
Minister President femenino 
di nos Pais, Evelyn Wever- 
Croes a demostra den un ana 
di tempo kico ta e legado cu 
e kier laga atras. Un legado 
di integridad. Un legado di 
rectitud. Un legado di husticia. 
Un legado di cambio pa miho, E 
legado ebemplar cu un mama 
to kier laga pa su yiunan, 

'"Mi tin confiansa absoluto 
den e futuro di nos Pais 
pasobra mi tin e confiansa 


absoluto den e liderazgo 
fntegro honesto y humano di 
nos Minister President y Lider 
Evelyn Wever-Groes. Cu nos 
Gran Dios cuida bo guia bo 
y bendiciona bo awe mas cu 
nunca Lider, pa bo famia, pa 
bo Pais y pa nos Pueblo por 
experienca e bendicion di bo 
sabiduria y liderazgo di nos 
Partido y Gobierno pa hopi ana 
mas. Danki pa e sacrificio cu 
compromiso cu bo acepta pa e 
feticidad di tur e yiunan di nos 
Digno Pueblo. Un Gran pabien 
di curason Lider"....Minister 
Glenbert Croes a expresa. 



“Ml TIN CONFIANSA ABSOLUTO DEN E FUTURO Di NOS PAIS PASOBRA Ml TIN E 
CONFIANSA ABSOLUTO DEN E LIDERAZGO INTEGRO HONESTO Y HUMANO Dl 

NOS MINISTER PRESIDENT Y LIDER EVELYN WEVER-CROES” 

PLAN Dl CRISIS SOCIAL TA DEN PROCESO Dl 


EHECUCION 



Protecdon di nos muehanan 
y esnan vulnerabel den nos 
comunidad tin e prioridad di 
mas haito pa Departamento di 
Asunto Social (DAS), Directora 
Hernandez di DAS ta confirma 
cu e Plan di Crisis Social ta 
den proceso di ehecucion y 
pesey kier a trece aigun punto 
importante dilanti. No por 
lubida cu ta na augustus ultimo 
proposicion pa lanta e fondo 
pa e plan di crisis social a 
keda aproba pa Pariamento di 
Aruba, pues den corto tempo a 
inicia ehecucion di e plan aki. 
Esaki tabata posibel danki na e 
trabou duro di tur e partnernan 
trahando den e tereno social, 
esta departamentonan 

di gobierno y entidadnan 
no gubernamental, bou 
coordinacion di Departamento 
di Asunto Social. Siman pasa 
un representa nte di Unicef 
tabata na Aruba pa cera un 
acuerdo di cooperacion cu 
ta encera e siguridad di nos 
muehanan - 'Child Protective 
System 1 . 

Un di e recomendacionnan 
tambe di Unicef ta pa tene un 
campana di conscientisacion, 
cual actualmente ta un parti 
visibel di e plan dl crisis social, 
pero tin hopi otro aspectonan 
y proyeetonan cu ta andando. 

Un di e puntonan importante ta 
e reunionnan mensua! di tur e 
partnernan den e plan di crisis 
social cu tin como obhetivo pa 
sigui sineronisa esfuersonan y 
optimalisa e structura di trabou 
pa logra un miho registro y crea 
mas eficiencia entre tur partner 
trahando riba e tereno social. 
Metanan spetifico di e crisis 
plan social ta intervention 
den y prevendon di e crisis 
social. Esaki ta word o logra 
door di elimina riesgonan 
y reenforsa protecdon den 
hogar, na scol y den bario. E 
cuatro sectornan cu ta forma 
un cadena profesional, esta 
social, huridico, ensefiansa 
y salubridad ta trahando 
structuralmente hunto. 


Aki ta inciui un lista di 
implementacion cu a bin a 
base di e ehecucion di e plan 
di crisis social: 

* E co misi o n reg ist ra d o n ce ntra I 
di famia y mueha vulnerabel, 
cu ta parti di e Plan di Crisis 
Social a had un escogencia 
pa un sistema di registration. 
Ta asina cu lo scoge e mesun 
sistema cu Veiligheidshuts di 
OM tin. Asina e Plan di Crisis 
Social lo traha mas riba e 
tereno di prevendon primano y 
secundario. Veiligheidshuis lo 
traha na prevendon tertiario, 
curacion y represion. 

* Departamento di Asunto 
Social (DAS) a expande 
trahamento den 3 districto pa 
4 districto. 

* Departamento di Asunto 
Social hunto cu Departamento 
di Progreso Laboral (DPL) 
y Departamento di Labor y 
Investigation (DAO) a euminsa 
cu un trayeeto basa riba e 
modelo di Nacionnan Uni - 
hunto cu tur gremio relevante 
pa analisa e position di hoben 
di scol pa trabou, pa mira con 
pa drecha nan position na 
scol y riba mercado laboral. 
E tres departamentonan aki a 
euminsa cu un segundo grupo 
di mama soltera pa guianan pa 
un trabou. 

* A euminsa un cooperacion 
entre DAS y scolnan pa 
alumnonan cu halto riesgo 
wordo yuda. 

* Ta trahando riba e lista 
di espera di Departamento 
di Asunto Social y Bureau 
Sostemi cu ta encera e 
muehanan y hobennan 
special. E tempo di espera 
na aigun Departamentonan 
gubernamental ya a wordo 
reducL 

* Un siman special dedica na 
Lantamento di Mueha a wordo 
organisa durante e siman di 
Dia Internacional di Derecho 


di Mueha den cooperacion 
cu diferente Departamento y 
fundacion. Esaki ta pa prome 
bes cu Aruba ta organisa un 
siman dedica na mayoman y 
con pa duna nan guia den e 
proceso di lanta y educa nan 
yiu. 

* Stichting Guia mi a euminsa 
cu guia intensivo y coaching 
na cas di famia cu halto riesgo. 

* Training di terapia sistematico 
pa famia y pareha cu problema 
y riesgo a wordo organisa. 

* Stichting Wit Gele Kruis 
a euminsa cu bishita na 
momento cu un baby nace den 
tur districto na Aruba pa mira si 
e famia mester di sosten den 
eriansa di yiu. Lo duna tambe 
curso di Stevig ouderschap 1 , 
esta con pa ta un mayor cu 
bon parenting skiils'. 

* Ta bay institut un meldcode 
obligatoho pa tur profesional 
cu ta sospecha abuso di 
mueha. Ta bay implementa un 
sistema pa atende e meldingen 
inmediatamente, 

* Lo bin un dokter di confiansa 
(vertrouwensarts) disponibel 
24 ora pa dia y 7 dia pa siman 
pa test menornan riba abuso 
sexual (rape test). Antes no 
tabata tin persona! sufitiente pa 
e servtcio aki. E pruebanan aki 
ta importante pa persecucion 
di e malhechornan y logra 
castigonan mas halto. 

* Lo percura pa e Departamento 
di Jeugd en Zeden Politie 
tin e ekiponan necesario pa 


mehora e investigacionnan 
di e casonan di abuso sexual 
di menornan den forma mas 
rapido y mas efitiente. Mas 
rapido e casonan lamentabel 
yega Corte y mas miho e 
casonan ta prepara, ta mehora 
e posibilidad pa un castigo 
mas halto. 

* Stichting Fier lo bin pa duna 
training na nos instancianan 
con pa anda cu casonan dificil 
social den nos comunidad. 

* Centro Ortopedagogico, 
Bureau Sostenemi, y DAS a 
haya personal pa atende cu 
e problematica social. Otro 
Departamentonan manera 
Voogdijraad, KIA y diferente 
fundacionnan ta den proceso 
di haya mas personal, 

* Den un acto solem, a recorda 
fayeeimento di e dos rumannan 
Rishandroh y Roshandriek 
qepd. Na un manera simbolico 
y pa consdentisacion a planta 
tres mata na 'Plenchi Speransa’ 
na San Nicolas. 

* Lo implementa e proyeeto di 
’signs of safety 1 unda lo train 
tur sector cu ta envolvi. 

E lista sigur no ta inciui tur 
detaye, pero ta duna un 
idea di e embergadura di e 
trabounan realisa y andando. 
Departamento di Asunto Social 
hunto cu tur partner riba tereno 
social, enseftansa, huridico y 
salubridad ta trahando duro 
pa logra tur meta den e Plan di 
Crisis Social. 





E NO TA COSTA BO NADA 



E POR SALBA BO 


SffTna bo mes.. Stima bo bida! 



SEKVtOO-INTfGftlOAD* SlGURiDAO 


POLIS 

/l/os ta /o mk o ., 

di Ensehansa, Ciencia y Desaroyo Sostenibel 


CONFERENCIA RIBA LEGALISACION Dl 
CANNABIS MEDICINAL A WORDO BON ATENDI 


Fin di siman ultimo, Minister dr Ar mando 
Rudy Lampe a fungi como anfitrion di 2 
conferencia hopi importante. E Conferencia 
di diabiørna tabata uno organisa 
conbuntamente cu Trans National Institute 
( INI ), na unda cu representantenan di 
diferente paisnan rond mundo tabata 
presente cu tabata tin e tema comun; 
Legalisacion di Cannabis Medicinal. 
Presente tabata tin representantenan di 
diferente gobierno entre otro di Tnnidad 
and Tobago, Jamaica, Colombia, Mexico, 
Saint Vincent & Grenadines, Canada, 
Hulanda, Costa Rica, Repubiica Checo, 
Uruguay, Chile, Merca y claro di Aruba. 

E conferencia a hiba e titulo "Drug policy 
dialogue on medicinal eannabis-lesson 
learned lf tabata sig ur uno hopi interesante 
cu den e proximo dia, So salS un dectaracion 
di e conferencia den su totalidad. Cual 
porcierto tabata un conferencia porta cera, 
pa sigura e caiidad di e declaracion di e 
resultado. 

Den e segundo conferencia cu tabata 
diasabra a bin mas representantenan di 
otro pa isnan, entre otro di Boneiro cu tambe 
ta interesa den e tema di legalisacion. 
Esaki si tabata habri pa publico y por bisa 
cu tabata un exito total, mirando cu saia 
tawata completamente yen y e "feedback" 
cu a ricibi di esnan presente, tabata cu nan 
a keda hopi satisfecho di e informacion 
presenta y sig ur mayorta presente a 
vocifera nan apoyo pa cu legalisacion di 
cannabis medicinal aki na Aruba. 

Minister Lampe y nos Parlamentarto sr. 
Ricardo Croes a hiba palabra y yama tur 
esnan presente un bon bini y a gradect 
esnan cu a tuma e corage pa organiza 
e conferencia y sigur un danki tambe na 
esnan cu a tuma e corage pa ta presente. 

Tur e oradornan a haya nan respectivo 


aplauso, pa nan presentaclon y na unda 
cu na final a forma un panel, pa duna 
contesta na diferente preguntanan cu a 
saii di e saia. 

Tambe na entrada di e conferencia tabata 
tin diferente cabina cu representantenan 
di diferente organisacionnan cu tin un 
aliansa cu e legalisacion di cannabis, por 
ehempel ILA Foundation, Aruba CBD Oil 
y Trendy Hippy Company. E ultimo tambe 
cu nan T-shirtnan y den nan booth tambe 
tabata tey presente representante di 
Piscanna Aruba y Green House Seeds. 

Na final a saca un potert di tur e diferente 
representantenan di diferente paisnan 
y organisacionnan, cual a had acto di 
presencia. A agraded esnan presente y a 
duna di conoce cu lo organiza e segundo 
conferencia pa cu e tema aki, sin falta otro 
afta. 

UN MAESTRA TA CONTA: PROFESION CU NO 

CONOCE UN RUTINA 


MaestranaColegEoSanHose, 
Eliana Barrientos ta conta: 
"Maestro ta un profesion 
masha bunita. Bo ta “touch 11 
curason y mente di esnan 
mas chikito. Norma! den tur 
trabou, bo tin cu planea kico 
bo lo bay had durante bo dia. 
Como maestro tambe bo ta 
planea bo dia pa bo sa mas 
o menos kico bo tin of to bay 
haci, pero nunca bo no sa na 
caminda kico bo ta encontra. 
Semper bo mester ta habri pa 
cambio. Den nos trabou bo 
no conoce un rutina. Tur dia 
bo ta experencia un aventura 
nobo. 

Atgo ta pasa den klas, un 
mucha ta bin cu un picardia 
of ta bin conta bo kico a 
pas’e. Durante bo dia, bo ta 
encontra bo mes cu diferente 
cos. Bo ta duna les na 
diferente mucha cual bo tin 
cu tene cuenta cu diferente 
aspecto y cu tur mucha tin 
nan mesun nivel. Tur mucha 
ta bin cu diferente criancia, 
custumber, nacionalidad y 
famia. 

Como maestro bo no ta duna 
les so, pero bo ta educa un 
mucha tambe ; na sco! bo ta 
practicamente e mayor di e 
mucha. Abo ta responsabel 
di tur locual ta pasa e mucha 
durante di ora di scol. 
Educacion mester bin di cas f 
pero sin cu abo sa bo tambe 
tin gran parti di e educacion 
di e mucha den bo man. 
Mayoria baaha abo ta pasa 
mas tempo cu e mucha cu su 
mesun mayornan. Tin mucha 
cu ta confia bo y conta bo 
cosnan cu nan no ta conta 
nan mesun mayor. 

Dunamento di les ta dijs 
un parti hopi chikito di 
bo trabou. Bo tin cu deal 
cu tur e mayornan di bo 
alumnonan. Bo no ta cera 
bo kEas y pensa ok mi dia a 



caba pawe, pasobra e no 
ta asina t manera mayoria 
di trabou of hende ta pensa 
asina. Berdad bo ta caba di 
duna les trempan, pero bo 
mester zorg pa tur bo trabou 
administrativo ta na ord o; 
esey ta encera entre otro 
kijk na 1 tur evaiuacion, yena 
cifra pa rapport, tin contacto 
constant cu mayornan pa 
!oke ta e adelanto di nan yiu 
y hopi otro mas. Bo ta bin cas 
pensando kico bo ta bay haci 
cu e mucha cu tin problema cu 
su lesamento of matematica, 
con bo ta bay yud’e. Constant 
bo tin nan den mente, kico 
bo por haci otro, kico bo por 
cambia ora di duna les. 

Kico bo ta bay traha extra pa 
esun cu ta caba lihe y esun 
cu mester di e ayudo extra 
pa e por logra ora di evalua. 
Den e trabou aki bo ta traha 
mas cu normal, e ta exihi 
hopi di bo como persona. Bo 
ta maestro 24/7 cu bo kier of 
no. Tur caminda cu bo bay bo 
lo bay topa mucha cu tabata 
bo alunmo y si bo a haci un 
impacto den su bida, semper 
e lo cuminda bo cu yen 
smaak." 

di Transporte, Comunicacion y Sector Primario 


“TA MODERNISANDO E DIFERENTE 


DEPARTAMENTONAN GUBERNAMENTAL 
PA POR BRINDA SERVICIO Dl MANERA MAS 

PROACTIVO” 


Minister Chris Romero ta kere 
firmemente cu funcionalidad y 
efectividad di un departamento ta 
bay manden man cu productividad 
di e empieado y e impfementonan 
neoesario pa reaiisa nan trabou. 
Ta pa e motibo aki cu Minister 
Romero a logra presupuesta 
sumannan adidonal den 2018 
pa optimalisa y automatisa su 
departamentonan. Conciente di e 
situacion economico actual di nos 
pais f Minister Chris Romero ta 
kere firmemente cu actualisacion 
di e sistemanan electronico cu 
ta wordo uza den e diferente 
de parta mento nan di Gobierno, 
lo yuda mehora e servicio y na 
mes momento spaar placa y 
tempo di tanto Gobierno como e 
ciudadania 

■'Productividad di e 

de parta mento nan di Gobierno 
ta afgo sumamente importante 
den e mundo moderno cu nos ta 
bibando aden awendia. Pa hopi 
aha nos ta riparando cu maske 
mundo a conoce avancenan 
tecnologico grandi, na Aruba 
nos aparato gubernamental no a 
cana e caminda di modernisacion 
debidamente. Masha hopi 
biaha nos a tende kehonan di 
nos ciudadanonan encuanto 
e fafta di proactividad di e 
departamentonan di Gobierno. Y 
realisticamerte nos tin cu admiti 
cu hopi biaha e funcionalidad di 
un departamento gubernamental 
no ta suficientemente optimo 
pa falta di ekiponan moderno”, 
Minister Chris Romero a duna di 
conoce. 



Teniendo na cuenta 
cu automatisacion di 
departamentonan di Gobierno 
ta algo cu no a tuma lugar 
diligentemente y pa hopi 
tempo, Minister Chris Romero 
a dicidi di ekipa e diferente 
departamentonan cu ta resorta 
bou di su Miristerio cu s entre otro, 
servers, computers, software 
y hardware di importancia vital 
pa nan funciona debidamente 
den e mundo moderno cu nos ta 
bibando aden. Di e manera aki e 
personal di cada departamento 
por reaiisa nan trabou di un 
manera mas efectivo y proactivo 

DIABIERNA NOCHI Dl COMPRAS 
DIASABRA Y DIADOMINGO 

vaknan blanco y geel 
ta pornada (free) 


VAKNAN GEEL PAGA (RAID) 

TA KEDA PA CL| ENTEN AN DEN SIMAN 


DEN SIMAN 

Vaknan BLANCO ta pornada (free) 


MINISTERIO Dl TRANSPORTE 
COMUNICACION V SECTOR PRIMARIO 

DEPARTAMENTO PA ASUNTONAN ECONOMICO,COMERCIO Y INDUSTRIA 



Conforme regulacion ministerial a keda stipula prijsnan maximo di benta 

pa e siguiente productonan, entranteM december 2018 


Artic ulo/Marca 

Contenido 

Prijs maximo 
di benta na e 
detayista (Afl) 

Prijs maximo 
di benta na e 
consumidor (Afi) 

b.Koffie: 




INDUBAN GOURMET 

Gelezen: 



-roasted ground coffee sachets 

16/1 Ibs. 

156,21 

11,84 

SANTO DOMINGO 

Gelezen: 



■roasted ground coffee sachets 

20/0.5 Ibs. 

84,57 

5,13 


16/1 Ibs. 

132.72 

10.06 

-roasted ground coffee cans 

12/10 oz. 

80,10 

8,10 

-decaff roast ground coffee cans 

12/10 oz. 

105,12 

10.62 

c.Babyvoeding: 




HEINZ 

Gelezen: 



-st apple 

24/113 gr. 

30,39 

1,54 

-st pear 

24/113 gr. 

30,39 

1,54 

-st peach 

24/113 gr. 

30,39 

1,54 

-st banana 

24/113 gr. 

30,39 

1,54 

-st fruit cocktail 

24/113 gr. 

30,39 

1,54 

-st mixed fruit 

24/113 gr. 

30,39 

1,54 

-st tropical fruits 

24/113 gr. 

30,39 

1,54 

-st fruit dessert 

24/113 gr. 

30,39 

1,54 

-st guava 

24/113 gr. 

30,39 

1,54 

-st mango 

24/113 gr. 

30,39 

1,54 

-col pera flex 

24/113 gr. 

29,27 

1,48 

-col melocoton flex 

24/113 gr. 

29,27 

1,48 

-col banano flex 

24/113 gr. 

29,27 

1,48 

-col frutas mixtas 

24/113 gr. 

29,27 

1,48 

-col pera crecedita 

24/170 gr. 

36.78 

1,86 

-apple toddlers 

24/170 gr. 

36,78 

1,86 

-pear toddlers 

24/170 gr. 

36,78 

1,86 

-fruits dessert toddlers 

24/170 gr. 

36,78 

1,86 

-tropical fruits toddlers 

24/170 gr. 

36,78 

1,86 

d.Boter: 




ELLE & VIRE 

Gelezen: 



-packet salted dutter 60% fat 

40/200 gr. 

138,19 

4,19 

-spread unsalted butter 

12/250 gr. 

72,72 

7,36 

-spread salted butter 

12/250 gr. 

72,72 

7,36 

-spread unsalted butter 41% fat 

12/250 gr. 

56,67 

5,73 

-soft & extra light unsalted 75% 

12/250 gr. 

41,36 

4,18 

e.Margarine: 




SANE 

Gelezen: 



-dieet 

24/500 gr. 

82,69 

4,18 

f.Eetbare olie: 




ORKIDE 

Gelezen: 



-refined corn oil 

20/750 mis. 

58,46 

3,54 


20/1 Itr. 

75,13 

4,56 


6/2 Itr. 

45,24 

9,14 


6/3 Itr. 

67,57 

13,66 


4/5 Itr. 

77,31 

23.44 


Nota: Pa eventual kehonan, fabor tuma contacto telefonico na 5212423. 

Proximo publicacion lo tuma luga dia 15 di december 2018. Peticion pa aumento di prijs mester 

wordo entrega prome cu 8 di december 2018 pa por wordo procesa. 

